ત્‍યાંના હબસીઓને સામાન્‍યપણે પોતાની મૂળ સ્થિતિમાં શરાબ પીવાની ટેવ નથી હોતી. તેઓને તો દારૂએ વિનાશ જ કર્યો છે એમ કહી શકાય.ઘણા હબસી મજૂરો પોતાની કમાણી શરાબમાં હોમતા જોવામાં આવે છે. તેઓનું જીવન નિરર્થક બની જાય છે. અને અંગ્રેજોનું સારા ગણાતા અંગ્રેજોને પણ મેં ગટરમાં આળોટતા જોયા છે. આ અતિશયોકિત નથી. લડાઇને વખતે જેને ટ્રાન્‍સવાલ છોડવું પડયું હતું એવા ગોરાઓમાંથી એકને મેં મારે ત્‍યાં રાખ્‍યો હતો. એ એન્જિનિયર હતો. શરાબ જ પીધો હોય ત્‍યારે એના લક્ષણ બધા સારા હતાં. થિયોસોફિસ્‍ટ હતો. પણ તેને શરાબ પીવાની લત હતી. જયારે એ પીએ ત્‍યારે તે છેક દીવાનો થઇ જતો. તેણે શરાબ છોડવાનો ઘણો પ્રયત્‍ન કર્યો, પણ મારી જાણ પ્રમાણે છેવટ લગી તે સફળ ન થઇ શકયો.